Olimpiese Somerspele 1904 - Wikipedia
Spele van die IIIe Olimpiade
Gehou in St. Louis, Verenigde State
Deelnemende lande 12 Nasionale Olimpiese Komitees
Deelnemende atlete 651 (645 mans, 6 vroue)
Items 95 in 16 sporte
Openingseremonie 1 Julie 1904
Sluitingseremonie 23 November 1904
Amptelik geopen deur David Francis
Vorige Spele 1900: Parys (Frankryk)
Volgende Spele 1908: Londen (VK)
Die Olimpiese Somerspele 1904 (Engels: 1904 Summer Olympics), amptelik bekend as die Spele van die IIIde Olimpiade, is in 1904 in St. Louis, Missouri, Verenigde State, as deel van die Wêreldtentoonstelling gehou. Die Wêreldtentoonstelling is ter geleentheid van die Louisiana Purchase se 100-jarige jubileum een jaar later in St. Louis gehou. Die spele is oorspronklik aan Chicago toegeken, maar die Internasionale Olimpiese Komitee het later met 14 stemme teen 2 besluit om die Spele na St. Louis te skuif.
Die Francis Field in St. Louis tydens die Olimpiese Somerspele 1904
Dit was die eerste keer dat spele buite Europa gehou is, dit was ook die eerste spele wat in 'n Engelstalige land gehou is. Atlete van buite die Verenigde State het aan slegs 42 items meegeding. Tydens die spele is vir die eerste keer goue medaljes uitgereik.
4 Getal medaljes
16 Olimpiese sportsoorte in 95 dissiplines is tydens die Spele beoefen. Tydens die Spele is 96 goue medaljes oorhandig. Daarbenewens is wedstryde in verskeie demonstrasiesporte beslis.
Amerikaanse voetbal en
Bofbal is as demonstrasiesporte aangebied.
Waterpolo word in die speleverslae van die Olimpiese Somerspele 1904 genoem, maar is tans nie in die IOK se medaljedatabank ingesluit nie en word terugwerkend ook deur die IOK as 'n demonstrasiesport beskou.
'n Toutrekwedstryd tydens die Olimpiese Somerspele 1904
Vyf sportplekke is tydens die Olimpiese Somerspele 1904 gebruik:
Creve Coeur Lake Roei Nie gelys nie
Francis Field Boogskiet, Atletiek, Fietsry, Sokker, Gimnastiek, Lacrosse, Roque, Tennis, Toutrek, Gewigoptel en Stoei 19 000
Francis Gymnasium Boks, Skermsport Nie gelys nie
Forest Park Sierduik, Swem, Waterpolo Nie gelys nie
Glen Echo Country Club Gholf Nie gelys nie
Kaart van deelnemende nasies in 1904:
Gasheerstad St. Louis
Duitse Keiserryk (17)
Verenigde Koninkryk (3)
Verenigde State (543)
Gemengde span (8)
Daarbenewens vermeld sommige bronne deelnemende atlete van die volgende nasies:
Die Suid-Afrikaners Len Tau (links) en Jan Mashiani tydens die Olimpiese Somerspele 1904
Die Spele was die eerste waar die latere Suid-Afrika verteenwoordig is, hoewel die Unie van Suid-Afrika eers op 31 Mei 1910 gestig is. Die Suid-Afrikaanse span het aan die maraton en toutrek-items deelgeneem, maar het geen medaljes verower nie. Aan die toutrek-wedstryde het vyf Boere deelgeneem, wat tydens die Wêreldtentoonstelling in St. Louis gewerk het. By die marathon het Bertie Harris van die Boere, Len Taunyane van die Tswanas en Jan Mashianu van die Zoeloes deelgeneem. Hulle het ook aan die heruitvoering van die Tweede Vryheidsoorlog tydens die Wêreldtentoonstelling deelgeneem. Tydens die apartheidsjare is die deelname van albei swart atlete meestal verswyg en net die blanke atleet is genoem.
Archie Hahn, Olimpiese kampioen in die 60, 100 en 200 meter naelloop.
Verenigde State (USA) 543 79 82 76 237
Duitse Keiserryk (GER) 17 4 5 7 16
Kuba (CUB) 3 4 2 3 9
Kanada (CAN) 54 4 1 1 6
Hongarye (HUN) 4 2 1 1 4
Verenigde Koninkryk (GBR) 3 1 1 0 2
Gemengde span (ZZX) 8 1 1 0 2
Griekeland (GRE) 15 1 0 1 2
Switserland (SUI) 1 1 0 1 2
Oostenryk (AUT) 1 0 0 1 1
Totaal (10 NOKs)
Olimpiese Winterspele 1932 in Lake Placid
Olimpiese Somerspele 1932 in Los Angeles
Olimpiese Winterspele 1960 in Squaw Valley
Olimpiese Winterspele 1980 in Lake Placid
Olimpiese Somerspele 1984 in Los Angeles
Olimpiese Somerspele 1996 in Atlanta
Olimpiese Winterspele 2002 in Salt Lake City
Olimpiese Somerspele 2028 in Los Angeles
↑ (en) Stead, W. T. (1901). The Americanization of the World. Horace Markley. p. 341.
↑ (en) Christen, Barbara S.; Steven Flanders (November 2001). Cass Gilbert, Life and Work: Architect of the Public Domain. W. W. Norton & Company. p. 257. ISBN 978-0-393-73065-4.
↑ (en) "Italy at the 1904 St. Louis Summer Games". Sports Reference. Besoek op 2 Maart 2018.
↑ (en) "Norway at the 1904 St. Louis Summer Games". Sports Reference. Besoek op 2 Maart 2018.
↑ (en) "Newfoundland at the 1904 St. Louis Summer Games". Sports Reference. Besoek op 2 Maart 2018.
(en) Bill Mallon (1999). The 1904 Olympic Games: Results for All Competitors in All Events, With Commentary. Jefferson: McFarland & Company. ISBN 0-7864-0550-3.
(de) Karl Lennartz (1998). Die Spiele der III. Olympiade 1904 in St. Louis. Kassel: Agon-Sportverlag. ISBN 3-89784-259-9.
(en) Charles J. P. Lucas (1905). The Olympic Games 1904 (PDF). St. Louis: Woodward & Tiernan.
Wikimedia Commons bevat media in verband met Olimpiese Somerspele 1904.
(en) St Louis 1904 Olympic.org. Internasionale Olimpiese Komitee.
(en) Amptelike verslag van die Olimpiese Somerspele 1904
Ontsluit van "https://af.wikipedia.org/w/index.php?title=Olimpiese_Somerspele_1904&oldid=1887845"
Last edited on 16 Januarie 2019, at 13:22